Държавен вестник, бр. 94, 2018 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  94
Г л а в а  п е т а
ПРЕКРАТЯВАНЕ НА ДЕЙСТВИЕТО НА 
ПРОГРАМАТА ЗА ЗАЩИТА
Чл. 46. (1) При настъпване на основания за 
прекратяване на действието на Програмата за 
защита, включително в случаите, при които 
защитеното лице заяви изрично писмено, че не 
желае повече да бъде защитавано, окръжният 
прокурор или съдът чрез Бюрото по защита, 
или директорът на Бюрото по защита изпра-
щат незабавно мотивирано предложение до 
главния прокурор.
(2) В случаите, при които мярката за защита 
е определена с решение на Съвета по защита, 
главният прокурор внася предложението по 
ал. 1 в Съвета по защита за разглеждане в 
тридневен срок от получаването му.
Чл. 47. Действието на Програмата за 
защита се прекратява считано от датата на 
разпореждането на главния прокурор освен 
в случаите на прекратяване:
1. по чл. 20, т. 1 от ЗЗЛЗВНП – от датата 
на смъртта;
2. по чл. 20, т. 3 от ЗЗЛЗВНП – от датата 
на изтичането на срока на споразумението;
3. по чл. 22 от ЗЗЛЗВНП – от датата на 
постъпването на писмено искане в Бюрото 
по защита;
4. от датата на решението на Съвета по за-
щита за прекратяване на специалната защита.
Г л а в а  ш е с т а
ОСЪЩЕСТВЯВАНЕ НА МЕЖДУНАРОД-
НО СЪТРУДНИЧЕСТВО
Чл. 48. Въз основа на международен дого-
вор по чл. 26 от ЗЗЛЗВНП или при условията 
на взаимност:
1. в случаите, когато е поискана защита на 
лица, Бюрото по защита по своя инициатива 
или при запитване обменя информация със 
съответните международни органи и с органи 
на други държави при спазване изискванията 
на ЗЗКИ;
2. директорът на Бюрото по защита орга-
низира и контролира изпълнението на пред-
видените в чл. 27, ал. 1 от ЗЗЛЗВНП мерки 
за защита.
Чл. 49. (1) Мярката по чл. 6, ал. 2, т. 5 от 
ЗЗЛЗВНП се прилага при условията на чл. 27, 
ал. 1, т. 1 и 2 от ЗЗЛЗВНП, когато:
1. лицето е включено в Програмата за 
защита и е дало съгласие за извършване на 
преместването му или временното му преби-
ваване в друга държава, избрана от Бюрото 
по защита;
2. има влязъл в сила международен дого-
вор за защита на лица, по който Република 
България е страна, или при условията на 
взаимност; 
3. има влязъл в сила международен дого-
вор за защита на класифицирана информация 
между Република България и другата държава, 
избрана от Бюрото по защита;
4. има издадено разпореждане на главния 
прокурор за прилагане на мярката; 
5. има сключено споразумение за сътруд-
ничество със съответната служба на другата 
държава за защита на конкретното защитено 
лице. 
(2) Мерките по чл. 27, ал. 1, т. 3 и 4 от 
ЗЗЛЗВНП се прилагат, когато: 
1. е постъпило искане от друга държава, с 
която Република България има влязъл в сила 
международен договор за защита на лица, по 
който Република България е страна, или при 
условията на взаимност, за осигуряване на 
местопребиваване или временно пребиваване 
на лице на територията на Република България;
2. лицето е включено в Програма за защита 
на другата държава;
3. изразено е съгласие на главния прокурор 
за осигуряване на местопребиваване или вре-
менно пребиваване на лицето на територията 
на Република България и за сключване на 
споразумението по т. 4; 
4. има сключено споразумение за сътрудни-
чество в областта на защита на свидетелите 
със съответната служба на другата държава 
за конкретното защитено лице.
(3) В случаите по ал. 2 Бюрото по защита 
във взаимодействие с компетентните държав-
ни органи оказва съдействие за издаване на 
необходимите документи за пребиваване на 
защитеното лице на територията на страната 
за срока на споразумението за сътрудничество.
(4) При подготовката и прилагането на 
мерките по чл. 27 от ЗЗЛЗВНП разходите за 
защитените лица са за сметка на съответна-
та държава съгласно сключеното конкретно 
споразумение.
Чл. 50. (1) За ефективно осъществяване на 
дейностите по ЗЗЛЗВНП Бюрото по защита 
може да участва в организирани международни 
мероприятия с професионална насоченост, да 
привлича експерти в областта на защитата на 
застрашени лица за провеждане на обучения 
и съвместни дейности и да участва в между-
народни форуми за изучаване и прилагане на 
дейности и процедури за защита, утвърдени 
в международната практика.
(2) Сътрудничеството по ал. 1 се осъщест-
вява след разрешение от главния прокурор за 
всеки конкретен случай.
Г л а в а  с е д м а
ИЗГРАЖДАНЕ, ПОДДЪРЖАНЕ И СЪХРА-
НЯВАНЕ НА БАЗА ДАННИ
Чл. 51. (1) Бюрото по защита събира, систе-
матизира, анализира и съхранява информация, 
отнасяща се до дейностите по предоставяне 
на специална защита, по ред, определен в 
заповед на главния прокурор, при осигурени 
мерки за защита, предвидени в ЗЗКИ.